Anno ab incarnatione Domini nostri Jesu Christi millesimo octuagesimo octavo, mensis augusti, indictione undecima. Nos, in Dei nomine, Angilbertus, presbiter, filius quondam Petri de loco Tretio, et officialis ecclesiæ quæ est hedificata in honore sancti Benedicti, in loco qui dicitur Porto Bolumbalo, et Gislebertus, filius Ariprandi de loco Colonaco, qui professi sumus nos ex natione nostra lege vivere Longobardorum, presentes presentibus diximus: quiquis in sanctis ac venerabilibus locis ex suis rebus aliquid contulerit, juxta Auctoris vocem, in hoc seculo centuplum accipiet, et quod melius est vitam possidebit æternam. Ideo nos qui supra Angilbertus, presbiter, et Gislebertus volumus et judicamus et per hanc paginam judicati confirmamus, ut a presenti die et ora deveniant in jure et potestate ecclesiæ et monasterio Sancti Petri de Cluniaco, hoc est cunctis casis et rebus juris nostri, quas habere visi sumus in suprascripto loco et fundo Porto Bolumbalo vel in ejus territorio, nominative ipsas res, scilicet cum casis et hedificiis, orti, clausure, campi, vineæ, silvæ, castaneta ac stalarea, molendina, piscationes cum predicta ecclesia Sancti Benedicti quæ est hedificata super ipsas res, omnia ex omnibus quantumcunque de nostro jure in predicto loco et fundo Porto Bolumbalo et in ejus territorio in integrum. Et sunt ipse res omnes insimul comprehense jugera viginti. Hec omnia sicut denotata sunt tradimus et donamus Deo et sanctis apostolis ejus Petro et Paulo et do[m]no Hugoni abbati suisque successoribus, jure proprietario, cum jam dicta æcclesia Sancti Benedicti habeatis et possideatis, pro animarum nostrarum requie, ad gubernandum seu retinendam cum suis officialibus, quia sic decrevit nostra bona voluntas, propter honorem sacerdotii mei, si mihi exinde aliquid competit; et ne liceat mihi ammodo ullo tempore nolle quod volui, sed quod a me factum est, vel conscriptum sub jurejurando inviolabiliter conservare promitto, cum stipulatione subnixa. Unde due cartulæ judicati et donationis uno tenore scriptæ sunt. Actum eodem loco Porto Bolumbalo. Ego Angilbertus, presbiter, in hanc cartulam judicati a me facta scripsi. Signum Gisleberti, qui hanc cartulam judicati fieri rogavit. Signum Pelegrini et Ambrosii testium. Signum Ambrosii et Bononis, seu Angilberti et Martini, testium. Ego Erlembaldus, judex, rogatus subscripsi. Ego Albertus, notarius sacri palatii, scrips[i], post tradita complevi et dedi.